google/wiki40b huggingface dataset:
Sven-Bertil Taube

Biografi

Etter å ha studert ved en privatskole i Stockholm fortsatte Taube sin skolegang på Cherry Lawn School i USA, hvor han tok eksamen i 1954. I USA spilte han forøvrig inn sin første LP-plate Swedish Folk Songs & Ballads 1954. I 1956 reiste Taube til Madrid for gitarstudier. Han tok teaterstudier ved Witzanskys teaterskole i Stockholm i 1958 og ble opptatt på Dramatens elevskola i 1959. På Dramaten medvirket han i stykker som blant annet Hamlet, Romeo og Julie og Klatremus og de andre dyrene i Hakkebakkeskogen.
Ved siden av skuespilleryrket har Taube også slått gjennom som visesanger. Han har med hell tolket poeter som blant annet Carl Michael Bellman, Nils Ferlin, Leo Ferré, Lars Forssell, Ulf Peder Olrog, Mikis Theodorakis og ikke minst Evert Taube. På slutten av 1960-tallet begynte Sven-Bertil Taube å opptre sammen med Evert Taube ved hans konserter på Gröna Lund. Etter Everts død har Sven-Bertil ført tradisjonen videre med årlige sommerkonserter på Gröna Lund. 
Taube filmdebuterte allerede i 1949 i Evert Taube-filmen Sjösalavår hvor han spilte seg selv. Han har siden deltatt hyppig både på film og i fjernsyn. 
Taube har også bidratt innen britisk teater, blant annet som prins Albert i musikalen I and Albert (1972), Versjinin i Tre systrar på Royal Exchange i Manchester 1984 og enmannsforestillingen Doktor Glas som ble spilt både i England, Danmark og Sverige. Han har forøvrig bidratt i en episode av den britiske TV-serien Herskap og tjenere (Upstairs Downstairs).
Livet er vidunderlig

Handling

Handlingen finner sted i den fiktive byen Bedford Falls like etter andre verdenskrig med James Stewart i rollen som George Bailey, en mann som tiltrekker sin skytsengels oppmerksomhet da han vurdere å begå selvmord på julaften. Mye av filmen blir fortalt ved tilbakeblikk gjennom hele Georges liv. Gjennom disse tilbakeblikkene blir vi kjent med alle menneskene som har blitt berørt av George og den betydningen han har hatt for lokalsamfunnet.
Mama from the Train

Norsk versjon

Jacob Hjelte har skrevet en norsk tekst. På norsk bærer den tittelen «Hvor du enn i verden drar».
Amesbury Archer

Amesbury Archer er betegnelsen på levningene av en mann fra eldre bronsealder (ca. 2300 f.Kr.), som ble funnet ved Amesbury, en liten landsby ca. 5 km fra Stonehenge i Wiltshire, England. I mannens grav ble det funnet pilspisser av stein samt håndleddsbeskyttere for å beskytte armen fra buestrengen. På dette grunnlaget har funnet blitt tolket som levningene av en bueskytter. For øvrig er graven en av de rikere gravene man har funnet i området, med blant annet kobberkniver og ørepynt i gull. Dette metallet har sannsynligvis blitt importert og er noe av det eldste som er funnet i Storbritannia. Man fant også redskaper for å slakte dyr og for å lage pilespisser.
Tromsø karateklubb

Tromsø karateklubb ble stiftet i 1975, og er en karateklubb hvor man trener klassisk kyokushin-karate.
Klubben har siden 2004 hatt eget klubb- og treningslokale (dojo) i Fløyahallen på Tromsøya.
Klubben er tilsluttet Norges Kampsportforbund, et særforbund under Norges idrettsforbund. Internasjonalt er klubben tilsluttet World So-Kyokushin.
Eurovision Asia Song Contest 2019

Konsept

Eurovision Asia Song Contest vil være en ny sangkonkurranse organisert av ABU. Konkurransen vil følge samme konsept som Eurovision Song Contest, men i 2019 vil det bare være en finale med opptil 20 deltakerland. I likhet med Eurovision Song Contest, skal en jury og seere fra hvert av deltagerlandene stemme fram en vinnerland, hvor vinnerlandet har mulighet til å arrangere konkurransen året etter.
Mauritius' herrelandslag i fotball

Historie

Laget spilte sin første landskamp i 1947 mot Réunion, hvor de vant 2–1. Over de neste 20 årene spilte Mauritius i all hovedsak mot Réunion og Madagaskar, mest sannsynlig på grunn av disse øyenes geografiske nærhet. De deltok også i øynasjonsturneringen Triangulaire fra 1947 til 1963, som var forløperen til Jeux des îles de l'océan Indien, hvor Mauritius vant ti titler.
Først fra og med 1967 begynte Mauritius å delta i kvalifisering til internasjonal mesterskap. De har enda til gode å kvalifisere seg til et VM-sluttspill, men deltok for første gang under Afrikamesterskapet 1974, hvor landet røk ut i gruppespillet.
Mesternes Mester

Opplegg og konkurranseregler

Mesternes Mester handler om tidligere idrettsmestere fra Norge som konkurrerer mot hverandre om å bli «Mesternes Mester». Hver konkurransedag må deltakerne gjennom tre øvelser der det gis poeng etter oppnådd plassering. Sammenlagtvinneren er immun i nattesten.

Nattest

Utøveren som ligger sist etter de tre øvelsene må velge en annen utøver å møte i nattesten. De fem første sesongene bestod nattesten av at deltakerne skulle prøve å få tak i fallende lysende rør, omtalt som istapper. Fem rør hang fra et stativ og brått falt et som da skulle fanges før det traff bakken. Den som fanger røret vinner. Fra tredje sesong stod rørene med blått LED-lys på et bord. I sesong seks ble testen totalt endret, og deltakerne skal nå kaste en ball til hverandre over en vegg. Mottaker skal fange ballen før den treffer bakken. Lander ballen på den oppmerkede grenselinjen, eller utenfor, taper kasteren. Vinneren er best av tre baller. Vinner av nattesten går videre i Mesternes Mester, mens taperen må umiddelbart reise hjem. Fra sesong syv endret natt-testreglene seg, med at den utfordrede får mulighet til å velge to grener: balanse eller reaksjon. Reaksjonsgrenen fungerer likt tidligere sesonger, med LED-opplyste søyler på et bord; den som slukker må gripes raskest. I sesong ni var valget mellom armbrøst og reaksjon, mens i sesong ti hadde de gått tilbake til istapp-testen for alle.
I løpet av de tre første sesongene har ingen av sammenlagtvinnerne (Dag Otto Lauritzen, Daniel Franck og Finn Christian Jagge) pluss Gøran Sørloth noen gang deltatt i nattesten. Imidlertid ble statistikken brutt da Tor-Arne Hetland vant sesong fire i 2012, siden Hetland var i nattesten én gang. Sune Wentzel fra sesong fire og Monica Valen fra sesong seks deltok hele fire ganger i nattesten, og førstnevnte gikk seirende ut av samtlige. Marco Elsafadi, Trine Hattestad, Trine Haltvik, Tonje Sørlie, Isabel Blanco, Hanne Haugland og Jim Marthinsen har deltatt tre ganger hver, hvorav de seks førstnevnte ubeseiret.
Amity (Indiana)

Historie

Et postkontor ble etablert i Amity i 1849 og var i drift til 1906. Amity ble opprettet i 1855. Amity er avledet fra det franske ord for "vennskap".
Moderatene

Moderatene er et norsk politisk parti, stiftet 15. juli 2012.
Partiets første leder er Kjell Arne Sellæg, tidligere generalsekretær og leder for Demokratene i Norge. 
Den 27.5.2016 avholdt arbeidsutvalget et ekstraordinært møte i forbindelse med at Kjell Arne Sellæg hadde meddelt at han ønsket å trekke seg som følge av helsemessige årsaker. 
Konstituert leder ble Ann-Kristin Johansen fra Orkdal i Sør-Trøndelag. 
Den 6. desember samme år avholdes et ekstraordinært sentralstyremøte pr. telefon, - hvor det gjøres vedtak om at Kjell Arne Sellæg gjeninntrer i vervet som leder for partiet. 
I perioden 2011– 2015 hadde partiet to kommunestyremedlemmer i Odda. Begge ble valgt inn for Demokratene, - men byttet parti i valgperioden.
Hele det tidligere styret til Demokratene i Norge, Odda Lokallag, - stilte ved valget 2015 under lista «Moderatene Odda», og fikk inn én representant, Kjell Einar Nilsen, i kommunestyret.
Demokratenes andre faste representant i kommunestyret i Odda i 2011 til 2015, - Kåre Instanes ble valgt til ny leder for Odda kommunes kontrollutvalg.
Southern California Internet Linux

Southern California Internet Linux er en tidligere Linuxdistribusjon fra California som var basert på Fedora. Distribusjonen var ment å være kompatibel med Windows og kunne state sammen med enten Windows NT, Windows XP eller Windows 2000.
Distribusjonen benyttet skrivebordsmiljøet KDE, og støttet datamaskinarkitekturen 32-biter x86.
Versjon 2005 ble lansert 22. desember 2005.
Tableau vivant

Tableau vivant (fransk: levende bilde) er en er en iscenesettelse med levende personer av et maleri eller en skulptur.  Slike iscenesettelser ble populære rundt 1800.
Opprøret i Pankisi-juvet

Ricin-krisen

Det er virker ikke til å være mange grunner til at Abu Musab al-Zarqawi bevegde seg inn i Pankisi-juvet bortsett fra at området lå nært Tsjetsjenia hvor Al-Qaida stod sterkt. I perioden før Irak-krigen brøt ut i 2003, ble dusinvis av nordafrikanere, hvorav mesteparten var algerere, arrestert i Storbritannia, Frankrike og Spania for å forberede ricin og andre kjemiske våpen. Colin Powell og flere andre hevdet at arrestasjonen var et bevis på at et omfattende tsjetsjensk-ledet ricin-nettverk som senere ekspanderte til å også omfatte Irakisk Kurdistan.

Georgiske operasjoner

Den 20. oktober 2002 hadde Georgia nettoført rundt et dusin arabiske militante. Det ble også fanget opp en bil full av tsjetsjenske militante. Georgia og USA satte igang en kampanje mot militantene, og mange ble tatt til fange som følge av dette. Den 3. september 2003 uttalte president Eduard Shevardnadze at de georgiske sikkerhetsstyrkene hadde gjenetablert full kontroll over Pankisi-juvet. Georgia sendte 1,000 politioffiserer og sikkerhetsstyrker inn i området i oktober, og styrket sin posisjon med blant annet opprettelse av sjekkpunkter.
Det ble også hevdet at Georgia planla å ruste opp den militære styrken på grensen til Tsjetsjenia og Ingusjetia. Russland anklaget Georgia for å snu det blinde øyet til at tsjetsjenske militante krysset grensen. Den 23. juni 2003 ble området infiltrert av 15 tsjetsjenske militser som tok kontroll over et to-etasjers hus.
Den 14. mai 2004 ble to algeriere arrestert i Frankrike etter å ha blitt avslørt i å arbeide med kjemiske og biologiske våpen.
Black Coffee

Black Coffee er en sang skrevet av Tina Turner som ble spilt inn og gitt ut på albumet Feel Good med Ike & Tina Turner i 1972.
Humble Pie spilte inn sangen og ga den ut på albumet Eat It i 1973. Sangen ble også gitt ut på singel senere samme år. Singelen kom på 113.-plass i USA.
Rival Sons spilte inn sangen og ga den ut på singel i 2015. Sangen ble også gitt ut på albumet Hollow Bones i 2016.
Beth Hart & Joe Bonamassa spilte inn sangen og ga den ut på albumet Black Coffee i 2018.
Andraé Crouch

Biografi

Andraé Crouch var en nøkkelperson i  gospel beat music (også kjent som Jesus Music Movement) som vokste fram på 1960- og 1970-tallet. Hans kristne sanger har blitt sunget av artistene Elvis Presley og Paul Simon. Hippiebevegelsen brukte også mange av hans sanger, som også har hatt stor innflytelse på andre kristne kirker enn bare de innen pinsebevegelsen, som Crouch selv hører til. Han har vunnet hele syv Grammy awards, og har blitt nominert til en Oscar. Crouch ble inkludert i Gospelmusikk foreningens, Gospelmusikkens Hall of Fame i 1998.
Hans musikalske opptak har aspekter fra gamle og tradisjonelle salmer, tradisjonell gospelmusikk, moderne lett-rock og pop-orienterte sanger, moderne R&B og fra Afrikansk musikk. Hans besetning varierer fra album til album, men felles for de fleste er bruken av R&B-inspirerte blåserekker og strykeseksjoner. I arrangementene til Crouch består strykerne for det meste av fioliner som spiller unisont, og fyller inn ornamenter og «støt» der melodien ligger stille. På albumet Finally har strykerne den rytmiske og melodiske rollen som de tradisjonelle R&B-blåserekkene ofte hadde.
Crouch fikk tidlig et nært forhold til den karismatiske kirkemusikken. Faren var pastor i en hovedsakelig svart Assemblies of God-menighet.
Ploughshare Innovations

Ploughshare Innovations Ltd er et britisk statsforetak som ble etablert i 2005 gjennom en fisjon fra Defence Science and Technology Laboratory. Selskapets rolle er å være organ for teknologioverføring for Forsvarsdepartementet; det skal gjøre «sverd til plogskjær» («swords into ploughshares») ved å gjøre teknologi utviklet av myndighetene tilgjengelig for sivile anvendelser. Formålet er å sikre at myndighetenes teknologi og forskning finansiert av skattebetalerne blir utnyttet i størst mulig grad, å bidra til økonomisk vekst ved å dele patenter og å levere økonomisk fortjeneste for å støtte fremtidige offentlige teknologiinvesteringer.
Selskapet har sitt hovedkontor i Porton Down utenfor Salisbury.
Ding-a-dong

Eurovision Song Contest

I konkurranse med to andre artister, vant gruppen Teach-In den nederlandske finalen Nationaal Songfestival 1975, arrangert i Utrecht onsdag 26. februar. I finalen ble sangen fremført med nederlandsk tekst under tittelen «Dinge-dong». 
Ved Eurovision Song Contest 1975 i Stockholm lørdag 22. mars, var det ingen språkbegrensninger, og «Dinge-dong» fikk engelsk tekst og ny tittel: «Ding-a-dong». I Stockholm var «Ding-a-dong» det første bidraget på scenen av 19 deltakere, og av ukjente årsaker ble sangen navngitt som «Ding Dinge Dong» under sendingen.
Dette var første gang det nåværende poengsystemet (der hvert land gir 1–8, 10 og 12 poeng) ble tatt i bruk, og i avstemningen fikk «Ding-a-dong» 152 poeng, noe som var ny poengrekord i konkurransen. «Ding-a-dong» fikk 12 poeng fra seks land: Norge, Storbritannia, Spania, Malta, Israel og Sverige.
Det var også uvanlig at det første bidraget ut i konkurransen gikk til topps. Bare ytterligere to ganger i Eurovision Song Contest har det første bidraget på scenen endt opp med å vinne: i 1976 og 1984.

Norsk versjon

Arne Riis har skrevet en norsk tekst. Den norske tittelen er også «Ding-a-dong».
Helen Bjørnøy

Miljøvernminister

I 2005 ble Bjørnøy utnevnt til Miljøvernminister for SV, en posisjon hun hadde frem til oktober 2007, da hun ble etterfulgt av Erik Solheim. 
Hun er gift med presten Torstein Lalim, har fire barn.
Zeromancer

Zeromancer er et norsk synth rockband. Det ble stiftet i 1999 av flere av medlemmene i Tønsberg-bandet Seigmen da dette ble ble oppløst.

Historie

Kjernen av Zeromancer møttes i det innflytelsesrike norske bandet Seigmen. I løpet av 1990-tallet kom Seigmen til å være fremtredende på den norske rockscenen og fikk etter flere konserter i utlandet også et navn internasjonalt. Da Seigmen ble splittet i 1999, dannet medlemmene Alex Møklebust (vokal), Erik Ljunggren (programmerer), Kim Ljung (bassgitar) og Noralf Ronthi (trommer) sammen med gitaristen Chris Schleyer fra Kidneythieves bandet Zeromancer.
I 2000 utgav Zeromancer sitt først album, Clone Your Lover. Tittelsporet ble en slager på mange klubber. Albumet vant også prisen som den beste nykommeren i 2000 under de tysk Alternative Music Awards. I 2001 kom albumet Eurotrash, der Zeromacer blant annet spiller «Send Me an Angel», en coverversjon av en hit fra 1983 med australske Real Life. I 2003 utgav bandet Clone Your Lover i USA og reiste samtidig på turne der, sammen med de tidlige 1990-bandene Pigface og My Life With The Thrill Kill Kult. Denne turneen fikk fansen til å øke betraktelig for Zeromancer i USA.
Zeromancer utga i 2003 sitt tredje album, Zzyzx. Navnet er hentet fra et gateskilt som bandet så under sin USA-turne. I San Bernardino i California har stedet Zzyzx Springs fått et navn som sikrer det å komme sist i lista over amerikanske stedsnavn. Chris Schleyer forlot bandet, og ble med i A Perfect Circle som «prøve-gitarist». Fra og med mars 2007 fremmer Chris Schleyer sitt nye band, Affected og arbeider med Nine Inch Nails på deres turné. Det er heller ingen tvil om hvor bandet har sine røtter fra, og det kan ofte merkes spor etter Seigmen i mange av låtene til Zeromancer.

Musikk

Musikken til Zeromancer er hovedsakelig innenfor kategorien industrial rock, representert ved grupper som KMFDM, Die Krupps, Oomph! og Rammstein. Det er elementer av synthpop i noe av musikken, som kan likne på Depeche Mode.
Steinfjorden (Gamvik)

Steinfjorden er en fjordarm av Mehamnfjorden i Gamvik kommune i Finnmark. Den har innløp mellom Kuskjellhamnklubben i nord og Steinfjordneset i sør, og går 1,5 kilometer sørover til Steinfjordvatna i bunnen av fjorden. Øst for Steinfjordneset går Sørfjorden mot sør.
På vestsiden av fjorden ligger gården Kuskjellhamna som ikke har veiforbindelse med resten av kommunen.
Geitmyråsen naturreservat

Geitmyråsen naturreservat i Røyken kommune ble oppretta 14. desember 2018. Naturreservatet ligger ved Drammensfjorden, sørvest i kommunen, mellom Gjerdalsbukta i sør og åsen Herstadhei i nord. Området er prega av gammelskog, særlig barskog, men også noe lauvskog i de lavereliggende partiene. Det forekommer også en del barlind. Naturreservatet ble oppretta som en følge av ordninga med frivillig skogvern, og har ikke fått en optimal avgrensning. Noen av de biologisk mest verdifulle delene av området ligger utenfor naturreservatet.
Matingshastighet

Dreiing

I en dreieprosess vil verktøyet bevege seg langs arbeidsstykket med en langsom matingsbevegelse, , som er gitt av
Matingen  finnes i tabeller og oppgis i  og  er turtallet med benevning .

Fresing

Et freseverktøy har ofte flere skjær rundt periferien, og matingen  oppgis i mm per skjær. Slik blir da uttrykket for matingshastigheten for en freseprosess:
der  er turtall,  er antall skjær og  er matingen som finnes i tabeller.
Krasnokamsk

Krasnokamsk (russisk: Краснока́мск) er en by i Perm kraj i Russland. Den ligger ved elva Kama, rundt 30 km vest for Perm. Innbyggertall: 53 724 (folketelling 2002), 57 681 (folketelling 1989).

Historie

Krasnokamsk oppstod i 1929 i da,,rmhemh med byggingen av Kama-cellulose-paper-kombinatet (Kamski zelljulosno-bumaschny kombinat) og fikk byrettigheter i 1938. På 1930-tallet ble det også oppdaget olje i området, og oljefeltene ble drevet av selskapet Krasnokamskneft.
Poul Nyrup Rasmussens andre regjering

Poul Nyrup Rasmussens andre regjering var Danmarks regjering fra 27. september 1994 til 30. desember 1996 og bestod av ministre fra Socialdemokratiet (S), Radikale Venstre (R) og Centrum-Demokraterne (CD):
Christopher Belcher

2014

Belcher deltok i NJCAA-mesterskapet i friidrett 2014 (National Junior College Athletic Association), og kom der på fjerdeplass på 100 meter, bak Odean Skeen og Andre De Grasse.

2015

I NJCAA-mesterskapet i friidrett 2015 innendørs kom han på femteplass på 60 meter og sjetteplass på 200 meter.

2016

Han rykket opp til NCAA Division I på North Carolina Agricultural and Technical State University. Dette er øverste friidrettsdivisjon innen collegesystemet i USA. I det regionale collegemesterskapet Mid-Eastern Athletic Conference (MEAC) vant han 100 og 200 meter, og fikk også gull på 4 x 100 meter stafett, med ny mesterskapsrekord i alle disse tre øvelsene. Han deltok også i NCAA-mesterskapet i friidrett, men nådde ikke finalen.

2017

Under MEAC-mesterskapet i friidrett 2017 forsvarte han seirene sine fra 2017, på 100 og 200 meter. På 100 meter forbedret han sin egen mesterskapsrekord til 10,04, og North Carolina A&T vant også 4 x 100 meter stafett med ny mesterskapsrekord på 39,44. 
I semifinalen under NCAA-mesterskapet i friidrett 2017 brøt han for første gang 10-sekundersgrensen på 100 meter, da han løp på 9,93 sekunder med 1,6 m/s medvind. Han løp under 10 sekunder også under 2017 Aggie Invitational i april, men dette var med 3,5 m/s medvind, så denne tiden er ikke offisiell. Under dette NCAA-mesterskapet kom han på tredjeplass på 100 meter og femteplass på 200 meter, samt at han var med å løpe inn til tredjeplass på 4 x 100 meter stafett. 
Belcher kvalifiserte seg til USA-mesterskapet i friidrett 2017, og semifinalen på 100 meter der var hans siste løp som amatør. Han signerte med Nike, og i finalen på 100 meter løp han på 10,06 og fikk bronse bak Justin Gatlin (9,95) og Christian Coleman (9,98). Han kvalifiserte seg med dette til VM i friidrett 2017 i London, der han ble slått ut i semifinalen med 13. beste tid.
Republikken Sør-Vietnam

Bakgrunn

Den provisoriske revolusjonære regjeringen i republikken Sør-Vietnam (vietnamesisk Chính Phủ Cách Mạng Lâm Thời Cộng Hòa Miền Nam Việt Nam) ble opprettet av Den nasjonale frigjøringsfronten i 1969 i opposisjon til regjeringen i det amerikanskstøttede Sør-Vietnam. 
Den ble i Norge oftes omtalt i kortformen «Den provisoriske revolusjonære regjering», PRR. Den fungerte for det meste som en slags eksilregjering, og utgjorde i seg selv ikke noen direkte trussel mot myndighetene i Sør-Vietnam. PRR hadde ingen reel makt før den overtok formelt styringen av Sør-Vietnam etter Saigons fall i 1975 under navnet Republikken Sør-Vietnam.

Stat fram til sammenslåingen

Under seiersparaden la justisministeren i den «Provisoriske revolusjonære regjering» Trương Như Tạng merke til at de enhetene som tidligere hadde vært dominert av folk fra sør, var borte, og erstattet av folk fra nord. Statsadministrasjonen i Republikken Vietnam var helt dominert av den nordvietnamesiske hæren. Rundt en million mennesker som ble antatt å ha samarbeidet med den tidligere sørvietnamesiske regjeringen ble sendt på omskoleringsleire, på tross av protester fra de ikke-kommunistiske medlemmene av «Den provisoriske revolusjonære regjeringen», som Tạng. Uten å høre med «Den provisoriske revolusjonære regjeringen», bestemte Nord-Vietnam å oppløse denne på et partimøte i august 1975. Nord- og Sør-Vietnam ble slått sammen til Den sosialistiske republikk Vietnam i juli 1976 og «Den provisoriske revolusjonære regjeringen» ble oppløst.
Bratislava gasskraftverk

Bratislava gasskraftverk er et varmekraftverk i Slovakia, ved hovedstaden Bratislava. Installert total produksjonseffekt er 215 MW. Brenseltypen for anlegget er naturgass. Det stod ferdig i 1998. Operatør er PPC Energy Group.
De totale CO₂-utslippene i 2008 var ca. 444 876 tonn, mens det samme årets kvote som var 691 322 tonn.
Avangard Omsk

Avangard Omsk (ru: Авангард Омск), grunnlagt i 1955, er en russisk profesjonell ishockeyklubb fra byen Omsk i Sibir. Siden sesongen 2007/2008 har de spilt i Russlands superliga i ishockey, som ble døpt om til KHL fra sesongen 2008/2009.
Generasjon Z

Generasjon Z er et begrep som brukes om generasjonen født fra slutten av 1990-årene og til cirka 2010-årene. Generasjon Z er generasjonen født etter millenniumsgenerasjonen (med fødselsår cirka 1981–1996). Generasjon Z har brukt moderne teknologi og internett hele livet og har dermed god kjennskap og kompetanse på teknologi og sosiale medier.
Generasjon Z har flere kallenavn, blant andre digitalt innfødte og det uformelle generasjon snøfnugg (etter engelsk generation snowflake). Dette begrepet etablerte seg i USA 2010-årene og har vært gjenstand for betydelig diskusjon internasjonalt. I 2016 kåret Financial Times dette til årets begrep. Begrepet «snøfnugg» alene er også brukt som en mer generell fornærmelse uten klar tilknytning til generasjon eller fødselsår. Dette uttrykket har imidlertid ikke fått særlig fotfeste i Norge.
Vesle Hjerkinn

Vesle Hjerkinn er et sted på Dovrefjell hvor det lå en gård, eller et sælehus i vikingtid og middelalder.
De gamle tuftene etter middelaldergården ligger i østenden av strekningen mellom Dombås og Hjerkinn i Dovre kommune, på sydsiden av elva Folda, ca. to kilometer øst for Gautåseter.
Arkeologiske utgravinger i regi av Kulturhistorisk museum dokumenterer at Vesle Hjerkinn har hatt en sentral rolle i ferdselen over Dovrefjell. Stedet har trolig vært krongods fra slutten av 800-årene e.Kr. i Harald Hårfagre sin regjeringstid.
To av de seks tuftene på stedet er undersøkt, og det er bygd opp en modell av ett av husene.
Minato

Minato (港区, Minato-ku) er en av Tokyos 23 bydeler. Minato ligger sør for Keiserpalasset, og grenser til bydelene Chiyoda, Chuo, Shinagawa og Shibuya.
Minato-ku ble opprettet den 15. mars 1947.
Auxesini

Utseende

En middelsstor, lysbrun, slank og langstrakt trebukk. Hodets form plasserer arten som en mellomform mellom den typiske tilstanden hos Lamiinae (loddrett panne) og hos Cerambycinae (nærmest vannrett panne).
Pronotum er tydelig lengre enn bredt, dekkvingene tilspissede bak. Antennene er lengre enne kroppen. På beina er lårene noe klubbeformede.

Utbredelse

Slekten lever i Afrika.